Άρτα, 	 26/02/2016	
Αριθ. Πρωτ.:	Φ.23/1047	

Διοικητήριο, Γέφυρα Αράχθου, 47132  Άρτα
Βασιλική Φραγκάκη 
26810 50005            26810 76404
vfragaki@teiep.gr
www.teiep.gr

	

	

ΣΧΕΔΙΟ	Προς:	Ενδιαφερόμενους	

Α Ν Α Κ Ο Ι Ν Ω Σ Η  Α Ρ Ι Θ Μ.   08/2016
	
Θέμα: 	Προκήρυξη πρόχειρου μειοδοτικού διαγωνισμού για την ανάδειξη αναδόχου για την απολύμανση – απεντόμωση – μυοκτονία σε όλες τις εγκαταστάσεις του ΤΕΙ Ηπείρου στην Άρτα (Φοιτητική Εστία, Κτίριο Διοίκησης, Campus Κωστακιών), στην Πρέβεζα και στα Ιωάννινα.

	
     Το ΤΕΙ Ηπείρου έχοντας υπόψη του:
1.	Το Ν. 2286/95 (ΦΕΚ 19/τ. Α΄/01.02.1995) «Προμήθειες του Δημοσίου Τομέα και ρυθμίσεις συναφών θεμάτων».
2.	Το Ν. 4009/2011 «Δομή, λειτουργία, διασφάλιση της ποιότητας των σπουδών και διεθνοποίηση των ανωτάτων εκπαιδευτικών ιδρυμάτων» (ΦΕΚ 195 Α’)
3.	Το Π.Δ. 118/2007 «Κανονισμός Προμηθειών Δημοσίου» (ΦΕΚ 150/ τ. Α΄/10-7-2007).
4.	Το ΠΔ 113/2010 (ΦΕΚ 194/Α/2010) «Ανάληψη υποχρεώσεων από τους διατάκτες».
5.	Το Ν. 3861/2010 «Ενίσχυση της διαφάνειας με την υποχρεωτική ανάρτηση νόμων και πράξεων των κυβερνητικών και αυτοδιοικητικών οργάνων στο διαδίκτυο «Πρόγραμμα Διαύγεια» και άλλες διατάξεις.
6.	Το Ν. 3871/2010 (ΦΕΚ 141/τ. Α΄/17.08.2010) «Δημοσιονομική διαχείριση και ευθύνη», όπως τροποποιήθηκε με τον Ν. 4038/2012 (ΦΕΚ 14/τ. Α’/02.02.2012).
7.	Το Ν. 4013/2011, για τη σύσταση της Ενιαίας Ανεξάρτητης Αρχής Δημοσίων Συμβάσεων, όπως τροποποιήθηκε και ισχύει.
8.	Το Ν. 4250/2014 «Διοικητικές Απλουστεύσεις – Καταργήσεις, Συγχωνεύσεις Νομικών Προσώπων και Υπηρεσιών του Δημοσίου Τομέα – Τροποποίηση διατάξεων του π.δ. 318/1992 (Α’ 161) και λοιπές ρυθμίσεις». (ΦΕΚ 74/τ. Α’/26.3.2014).
9.	Την με αριθμό 3/10.12.2012 απόφαση του Συμβουλίου Διοίκησης του ΤΕΙ Ηπείρου (ΦΕΚ 28/ΥΟΔΔ/28.01.2013) και την αριθμ. 19602/Ε5/12.02.2013 διαπιστωτική πράξη εκλογής Προέδρου του ΤΕΙ Ηπείρου.
10.	Την με αρ. πρωτ. Φ.3/894/14.02.2013 απόφαση του Συμβουλίου Διοίκησης του ΤΕΙ Ηπείρου με θέμα: «Ορισμός αναπληρωτών Προέδρου και μεταβίβαση αρμοδιοτήτων».
11.	Την υπ. αριθμ. 3/26.03.2013 απόφαση της Συνέλευσης του ΤΕΙ Ηπείρου με θέμα: «Εξουσιοδότηση για τη διαδικασία δαπανών του Ιδρύματος». 
12.	Την υπ’αριθμ. 147/23.02.2016 (ΑΔΑ: 73ΩΦ4691ΟΙ-Ξ1Ω) απόφασή ανάληψης υποχρέωσης.
13.	Την με αριθμ. Φ.23/994/24.02.2016 απόφαση του Προέδρου του ΤΕΙ Ηπείρου (ΑΔΑ: 7ΣΤ64691ΟΙ-ΗΝ0).

Διενεργεί πρόχειρο μειοδοτικό διαγωνισμό με σφραγισμένες προσφορές και με κριτήριο κατακύρωσης τη χαμηλότερη τιμή, για την ανάδειξη αναδόχου για την απολύμανση – απεντόμωση – μυοκτονία σε όλες τις εγκαταστάσεις του ΤΕΙ Ηπείρου στην Άρτα (Φοιτητική Εστία, Κτίριο Διοίκησης, Campus Κωστακιών), στην Πρέβεζα και στα Ιωάννινα.
Προϋπολογισθείσα δαπάνη:
3.900 € συμπεριλαμβανομένου Φ.Π.Α., ήτοι 3.170,73 € πλέον Φ.Π.Α.
Κριτήριο Κατακύρωσης:
Η χαμηλότερη τιμή

ΤΟΠΟΣ ΚΑΙ ΧΡΟΝΟΣ ΔΙΕΝΕΡΓΕΙΑΣ ΔΙΑΓΩΝΙΣΜΟΥ
Ημερομηνία διεξαγωγής του διαγωνισμού είναι η Πέμπτη 17.03.2016 και ώρα 11:00 π.μ., χρόνος κατά τον οποίο λήγει και η προθεσμία υποβολής των προσφορών. Τόπος διεξαγωγής του διαγωνισμού και υποβολής προσφορών είναι το Γραφείο Προμηθειών στο Διοικητήριο του ΤΕΙ Ηπείρου στην Άρτα (Διεύθυνση: Γέφυρα Αράχθου – 47132 Άρτα).

ΚΑΤΑΘΕΣΗ ΠΡΟΣΦΟΡΩΝ
Οι προσφορές κατατίθενται από το νόμιμο εκπρόσωπο της εταιρείας ή εξουσιοδοτημένο αντιπρόσωπο αυτού ιδιοχείρως έως και την ημερομηνία και ώρα διεξαγωγής του διαγωνισμού.
Οι υποψήφιοι μπορούν εναλλακτικά να αποστείλουν επί αποδείξει τις προσφορές τους, στο Τμήμα Προμηθειών και Περιουσίας του ΤΕΙ Ηπείρου, στη διεύθυνση: Κτίριο Διοίκησης, Γέφυρα Αράχθου ΤΚ 47132, Άρτα, έως και την ημερομηνία και ώρα διεξαγωγής του διαγωνισμού.
Οι προσφορές θα πρέπει να φέρουν αριθμό πρωτοκόλλου της ημέρας υποβολής της προσφοράς.
Προσφορά που θα υποβληθεί μετά την καθορισμένη ημερομηνία και ώρα, είτε θα ταχυδρομηθεί έγκαιρα αλλά δεν θα φτάσει έγκαιρα στην Υπηρεσία δεν θα ληφθεί υπόψη, και θα επιστραφεί στον ενδιαφερόμενο.
ΥΠΟΒΟΛΗ ΠΡΟΣΦΟΡΩΝ
Οι προσφορές υποβάλλονται μέσα σε σφραγισμένο κυρίως φάκελο, στον οποίο πρέπει να αναγράφονται ευκρινώς με κεφαλαία γράμματα τα πλήρη στοιχεία του υποψήφιου προμηθευτή και τα εξής:
ΠΡΟΣ
ΤΜΗΜΑ ΠΡΟΜΗΘΕΙΩΝ ΤΟΥ ΤΕΙ ΗΠΕΙΡΟΥ
ΚΤΙΡΙΟ ΔΙΟΙΚΗΣΗΣ, ΓΕΦΥΡΑ ΑΡΑΧΘΟΥ
ΑΡΤΑ Τ.Κ.47132
Τ. Θ. 110
ΦΑΚΕΛΟΣ ΠΡΟΣΦΟΡΑΣ
ΑΝΑΚΟΙΝΩΣΗ ΑΡΙΘΜ. 08/2016
ΓΙΑ ΤΗΝ ΑΠΟΛΥΜΑΝΣΗ-ΑΠΕΝΤΟΜΩΣΗ-ΜΥΟΚΤΟΝΙΑ
Ημερομηνία διενέργειας διαγωνισμού: 17.03.2016
«Να μην ανοιχθεί από την ταχυδρομική υπηρεσία ή το πρωτόκολλο»

Στον ΚΥΡΙΩΣ ΦΑΚΕΛΟ της προσφοράς τοποθετούνται τρεις χωριστοί σφραγισμένοι υποφάκελοι που θα φέρουν και τις ενδείξεις του ΚΥΡΙΩΣ ΦΑΚΕΛΟΥ.
     α) Φάκελος με την ένδειξη "ΔΙΚΑΙΟΛΟΓΗΤΙΚΑ ΣΥΜΜΕΤΟΧΗΣ" που περιλαμβάνει τα παρακάτω δικαιολογητικά: 
1.	Υπεύθυνη δήλωση της παρ. 4 του άρθρου 8 του ν. 1599/1986, όπως εκάστοτε ισχύει, στην οποία:
1) Να αναγράφονται τα στοιχεία του διαγωνισμού στον οποίο συμμετέχουν, ότι έλαβαν γνώση της παρούσας προκήρυξης και των όρων της, τους οποίους αποδέχονται στο σύνολό τους.
2) Να δηλώνεται ότι, μέχρι και την ημέρα υποβολής της προσφοράς:
- δεν έχουν καταδικασθεί με αμετάκλητη δικαστική απόφαση για κάποιο αδίκημα από τα αναφερόμενα στην περίπτωση (1) του εδ. α΄ της παρ. 2 του άρθρου 6 του Π.Δ. 118/2007 και συγκεκριμένα για κάποιο από τα αδικήματα της παρ. 1 του άρθρου 43 του π. δ/τος 60/2007, για κάποιο από τα αδικήματα του Αγορανομικού Κώδικα, σχετικό με την άσκηση της επαγγελματικής τους δραστηριότητας ή για κάποιο από τα αδικήματα της υπεξαίρεσης, της απάτης, της εκβίασης, της πλαστογραφίας, της ψευδορκίας, της δωροδοκίας και της δόλιας χρεοκοπίας.
-	δεν έχει επιβληθεί στο συμμετέχοντα η ποινή του αποκλεισμού από διαγωνισμούς, με αμετάκλητη απόφαση του Υπουργού Ανάπτυξης, κατά τα άρθρα 18,34 και 39 του ΠΔ 118/2007.
- δεν τελούν σε κάποια από τις αναφερόμενες στην περίπτωση (2) του εδ. α΄ της παρ. 2 του άρθρου 6 του Π.Δ. 118/2007 καταστάσεις και συγκεκριμένα ότι δεν τελούν σε πτώχευση και σε διαδικασία κήρυξης πτώχευσης.
- είναι ενήμεροι ως προς τις υποχρεώσεις τους που αφορούν τις εισφορές κοινωνικής ασφάλισης (κύριας και επικουρικής) και ως προς τις φορολογικές τους υποχρεώσεις, σύμφωνα με την περ. (3) του εδ. α΄της παρ. 2 του άρθρου 6 του Π.Δ. 118/2007,
- ως προς τα νομικά πρόσωπα, ότι δεν τελούν σε κάποια από τις αναφερόμενες στην περ. (2) του εδ. γ΄ της παρ. 2 του άρθρου 6 του Π.Δ. 118/2007 κατάσταση και συγκεκριμένα ότι δεν τελούν υπό κοινή εκκαθάριση του κ.ν. 2190/1920, όπως εκάστοτε ισχύει, ή ειδική εκκαθάριση του ν. 1892/1990 (Α'101), όπως εκάστοτε ισχύει και, επίσης, ότι δεν τελούν υπό διαδικασία έκδοσης απόφασης κοινής ή ειδικής εκκαθάρισης των ανωτέρω νομοθετημάτων.
- είναι εγγεγραμμένοι στο οικείο επαγγελματικό επιμελητήριο
- ότι όλα τα σκευάσματα που θα χρησιμοποιηθούν είναι εγκεκριμένα από το Υπουργείο Αγροτικής Ανάπτυξης και Τροφίμων
2.	Άδεια καταπολέμησης εντόμων και τρωκτικών από το αρμόδιο Υπουργείο.

3.	Παραστατικό εκπροσώπησης, εφόσον οι προμηθευτές συμμετέχουν στο διαγωνισμό με εκπρόσωπό τους.

     β) Φάκελος με την ένδειξη "ΤΕΧΝΙΚΗ ΠΡΟΣΦΟΡΑ" όπου θα πρέπει:
α) Να περιγράφεται αναλυτικά η εφαρμογή των ενδεδειγμένων μεθόδων μυοκτονίας, απεντόμωσης και απολύμανσης, και
β) Να αποδεικνύεται η καταλληλότητα των σκευασμάτων που θα χρησιμοποιηθούν. Προς τούτο απαιτείται να συμπεριλαμβάνονται στην προσφορά οι εγκρίσεις, των προτεινόμενων προς χρήση σκευασμάτων, από το Υπουργείο Αγροτικής Ανάπτυξης και Τροφίμων, καθώς επίσης και τα Δελτία Ασφαλείας (MSDS) αυτών.
Για τις τεχνικές προδιαγραφές της εν λόγω απολύμανσης-απεντόμωσης-μυοκτονίας θα πρέπει να ληφθούν υπόψη, τα κάτωθι:
1)	Τα φάρμακα που θα χρησιμοποιηθούν για τις απολυμάνσεις θα πρέπει να μην παρουσιάζουν κινδύνους για την υγεία των ατόμων που θα έρθουν τυχόν σε επαφή  με αυτά. Να μην είναι τοξικά, να είναι σχεδόν ή εντελώς άοσμα, να μην μολύνουν το περιβάλλον, (δηλαδή να είναι βιοαποικοδομήσιμα) και να μην χρωματίζουν, δηλαδή να μην περιλαμβάνουν έλαια ή διαλύτες που βλάπτουν τις επιφάνειες και να μην προκαλούν βλάβες, στα υπάρχοντα μηχανήματα και να μη διαταράσσεται η σχέση θερμοκρασίας – υγρασίας.
2)	Η τεχνική της εντομοκτονίας και μυοκτονίας να γίνεται με ομοιόμορφη κατανομή των σκευασμάτων που χρησιμοποιούνται στους χώρους και να γίνεται παρακολούθηση από υπεύθυνο επιστήμονα ανά τακτά χρονικά διαστήματα. Να γίνεται δε αναπλήρωση των φαρμάκων – σκευασμάτων όπου κριθεί αναγκαίο.
3)	Να χρησιμοποιηθούν εντομοκτόνα τρίτης γενιάς ή νεότερης, εγκεκριμένα από το Υπουργείο Αγροτικής Ανάπτυξης και Τροφίμων, που να καλύπτουν τις ανάγκες απολύμανσης - μυοκτονίας – απεντόμωσης.
4)	Τα εντομοκτόνα, παρασιτοκτόνα και τρωκτικοκτόνα, καθώς και οι τύποι των φαρμάκων που θα χρησιμοποιηθούν, να φέρουν έγκριση των αρμοδίων οργάνων και ανάλογη πιστοποίηση της κατασκευάστριας εταιρείας.
5)	Η επίβλεψη των εφαρμογών θα γίνεται από τον υπεύθυνο επιστήμονα της αναδόχου που θα υπογράφει και τα εκδιδόμενα πιστοποιητικά, βεβαιώσεις καλής εκτέλεσης εργασιών και ελέγχου για κάθε επίσκεψη. 
6)	Να αναφέρονται οι εργασίες εξόντωσης βαδιστικών εντόμων (όπως κατσαρίδες, μυρμήγκια κλπ.) και τρωκτικών (αν υπάρχουν) στους εν λόγω χώρους. Για την αντιμετώπιση τις ψιλής κατσαρίδας, να χρησιμοποιηθεί και τζελ με τις ανάλογες προδιαγραφές ασφαλείας.
7)	Η κατανομή των φαρμάκων πρέπει να αφήνει υπολειμματική δράση, μη τοξική. Να γίνεται εφαρμογή σε όλους τους χώρους με ψεκαστήρα χαμηλής πιέσεως για να υπάρχει έλεγχος του σημείου ψεκασμού. Να γίνεται ψεκασμός όλων των επιφανειών εντός των αεραγωγών των αποχετεύσεων και των φρεατίων για να καλυφθεί όλο το δίκτυο και για την καταπολέμηση κυρίως της κατσαρίδας. Να χρησιμοποιούνται διαδοχικά, διαφορετικά σκευάσματα, ώστε να μη δημιουργούνται ανθεκτικά στελέχη.
8)	Σε σχέση με την μυοκτονία για την καταπολέμηση τρωκτικών, απαιτείται τοποθέτηση δολωμάτων μέσα στους υπάρχοντες δολωματικούς σταθμούς καθώς και σε νέους που θα τοποθετήσει ο ανάδοχος εφόσον αυτοί απαιτούνται αλλά ελλείπουν ή έχουν καταστραφεί.
9)	Να προβλέπονται διαδικασίες καταπολέμησης φιδιών κατά την πρώτη εφαρμογή (Ιούνιο) για τις εγκαταστάσεις του ΤΕΙ Ηπείρου στα κτίρια του Campus Κωστακιών, στη Φοιτητική Εστία στην Άρτα, στο Κτίριο Τμήματος Λογιστικής και Χρηματοοικονομικής ΤΕΙ Ηπείρου, στο Ψαθάκι Πρέβεζας.

Περιγραφή των κτιρίων:
1.	Κτίριο Διοίκησης ΤΕΙ Ηπείρου στην Άρτα, επιφάνειας περίπου 1.120 τ.μ. και αποτελούμενο από το ισόγειο και δύο ορόφους Στους χώρους του κτιρίου περιλαμβάνονται γραφεία, αποθήκες, διάδρομοι, τουαλέτες, φωταγωγοί, κλιμακοστάσιο κλπ.
2.	Φοιτητική Εστία ΤΕΙ Ηπείρου στην Άρτα, επιφάνειας περίπου 2.480 τ.μ. και αποτελούμενο από το ισόγειο και δύο ορόφους Στους χώρους του κτιρίου περιλαμβάνονται τα δωμάτια, κουζίνες, αποθήκες, διάδρομοι, τουαλέτες, φωταγωγοί, κλιμακοστάσιο κλπ.
3.	Κτίριο Α Φυτικής Παραγωγής ΤΕΙ Ηπείρου στο Campus Κωστακιών στην Άρτα, επιφάνειας περίπου 1.170 τ.μ. και αποτελούμενο από το ισόγειο και έναν όροφο Στους χώρους του κτιρίου περιλαμβάνονται  αίθουσες, γραφεία, αποθήκες, διάδρομοι, τουαλέτες, φωταγωγοί, κλιμακοστάσιο κλπ.
4.	Κτίριο Β Φυτικής Παραγωγής ΤΕΙ Ηπείρου στο Campus Κωστακιών στην Άρτα, επιφάνειας περίπου 1.250 τ.μ. και αποτελούμενο από το ισόγειο και έναν όροφο Στους χώρους του κτιρίου περιλαμβάνονται  αίθουσες, γραφεία, αποθήκες, διάδρομοι, τουαλέτες, φωταγωγοί, κλιμακοστάσιο κλπ.
5.	Κτίριο Εργαστηρίων Φυτικής Παραγωγής ΤΕΙ Ηπείρου στο Campus Κωστακιών στην Άρτα, επιφάνειας περίπου 400 τ.μ., ισόγειο. 
6.	Κτίριο Ζωικής Παραγωγής ΤΕΙ Ηπείρου στο Campus Κωστακιών στην Άρτα, επιφάνειας περίπου 1.400 τ.μ. και αποτελούμενο από το ισόγειο και έναν όροφο Στους χώρους του κτιρίου περιλαμβάνονται αίθουσες, γραφεία, αποθήκες, διάδρομοι, τουαλέτες, φωταγωγοί, κλιμακοστάσιο κλπ.
7.	περιλαμβάνονται αίθουσες, γραφεία, αποθήκες, διάδρομοι, τουαλέτες, φωταγωγοί, κλιμακοστάσιο κλπ.
8.	Κτίριο Λαϊκής και Παραδοσιακής Μουσικής ΤΕΙ Ηπείρου στο Campus Κωστακιών στην Άρτα, επιφάνειας περίπου 1.470 τ.μ. και αποτελούμενο από το ισόγειο και έναν όροφο Στους χώρους του κτιρίου περιλαμβάνονται αίθουσες, γραφεία, αποθήκες, διάδρομοι, τουαλέτες, φωταγωγοί, κλιμακοστάσιο κλπ.
9.	Κτίριο Ανθοκομίας – Αρχιτεκτονικής Τοπίου ΤΕΙ Ηπείρου στο Campus Κωστακιών στην Άρτα, επιφάνειας περίπου 4.000 τ.μ. και αποτελούμενο από το ισόγειο και έναν όροφο Στους χώρους του κτιρίου περιλαμβάνονται αίθουσες, γραφεία, αποθήκες, διάδρομοι, τουαλέτες, φωταγωγοί, κλιμακοστάσιο κλπ.
10.	Κτίριο Τηλεπληροφορικής ΤΕΙ Ηπείρου στο Campus Κωστακιών στην Άρτα, επιφάνειας περίπου 2.020 τ.μ. και αποτελούμενο από το ισόγειο. Στους χώρους του κτιρίου περιλαμβάνονται τα αίθουσες, γραφεία, αποθήκες, διάδρομοι, τουαλέτες, φωταγωγοί, κλιμακοστάσιο κλπ.
11.	Κτίριο Προκάτ Τηλεπληροφορικής ΤΕΙ Ηπείρου στο Campus Κωστακιών στην Άρτα, επιφάνειας περίπου 820 τ.μ. και αποτελούμενο από το ισόγειο. Στους χώρους του κτιρίου περιλαμβάνονται αίθουσες, γραφεία, αποθήκες, διάδρομοι, τουαλέτες, φωταγωγοί, κλιμακοστάσιο κλπ.
12.	Κτίριο Κεντρικής Βιβλιοθήκης ΤΕΙ Ηπείρου στο Campus Κωστακιών στην Άρτα, επιφάνειας περίπου 2.250 τ.μ. και αποτελούμενο από το ισόγειο και έναν όροφο. Στους χώρους του κτιρίου περιλαμβάνονται αίθουσες, γραφεία, αποθήκες, διάδρομοι, τουαλέτες, φωταγωγοί, κλιμακοστάσιο κλπ.
13.	Γυμναστήριο και εργαστήριο Τμήματος Λαϊκής και Παραδοσιακής Μουσικής ΤΕΙ Ηπείρου στο Campus Κωστακιών στην Άρτα, επιφάνειας περίπου 560 τ.μ., ισόγειο. 
14.	ΤΟΛ μεταλλικό ΤΕΙ Ηπείρου στο Campus Κωστακιών στην Άρτα, επιφάνειας περίπου 450 τ.μ. 
15.	Εντομοτροφείο ΤΕΙ Ηπείρου στο Campus Κωστακιών στην Άρτα, επιφάνειας περίπου 55 τ.μ., ισόγειο. 
16.	Ναός ΤΕΙ Ηπείρου στο Campus Κωστακιών στην Άρτα, επιφάνειας περίπου 55 τ.μ. 
17.	Φυλάκιο ΤΕΙ Ηπείρου στο Campus Κωστακιών στην Άρτα, επιφάνειας περίπου 50 τ.μ., ισόγειο. 
18.	Κτίριο ΣΕΥΠ Ιωαννίνων ΤΕΙ Ηπείρου διεύθυνση: Ε.Ο. Ιωαννίνων – Αθηνών, επιφάνειας περίπου 10.120 τ.μ. και αποτελούμενο από το ισόγειο και έναν όροφο Στους χώρους του κτιρίου περιλαμβάνονται αίθουσες, γραφεία, αποθήκες, διάδρομοι, τουαλέτες, φωταγωγοί, κλιμακοστάσιο κλπ.
19.	Κτίριο Παιδικού Σταθμού Ιωαννίνων ΤΕΙ Ηπείρου διεύθυνση: Ε.Ο. Ιωαννίνων – Αθηνών, επιφάνειας περίπου 985 τ.μ. και αποτελούμενο από το ισόγειο και έναν όροφο Στους χώρους του κτιρίου περιλαμβάνονται αίθουσες, γραφεία, αποθήκες, διάδρομοι, τουαλέτες, φωταγωγοί, κλιμακοστάσιο κλπ.
20.	Κτίριο Τμήματος Λογιστικής και Χρηματοοικονομικής ΤΕΙ Ηπείρου, διεύθυνση: Ψαθάκι Πρέβεζας, επιφάνειας περίπου 4.273 τ.μ. και αποτελούμενο από το ισόγειο και έναν όροφο Στους χώρους του κτιρίου περιλαμβάνονται αίθουσες, γραφεία, αποθήκες, διάδρομοι, τουαλέτες, φωταγωγοί, κλιμακοστάσιο κλπ.
Η τεχνική προσφορά  δεν θα πρέπει να αναφέρει τιμές για τα προσφερόμενα είδη, με ποινή αποκλεισμού.

     γ) Φάκελος με την ένδειξη "ΟΙΚΟΝΟΜΙΚΗ ΠΡΟΣΦΟΡΑ". 
Θα πρέπει ευκρινώς να αναγράφεται μια προσφερόμενη τιμή, για δύο εφαρμογές (Ιούνιο και Νοέμβριο) για όλα τα κτίρια του ΤΕΙ Ηπείρου στις εγκαταστάσεις του στην Άρτα (Φοιτητική Εστία, Κτίριο Διοίκησης, Campus Κωστακιών), στην Πρέβεζα και στα Ιωάννινα. Σημειώνεται ότι η συνολική προσφερόμενη τιμή θα αναγράφεται τόσο προ ΦΠΑ, όσο και μετά ΦΠΑ. Προσφορά που δεν θα περιλαμβάνει όλα τα κτίρια του ΤΕΙ Ηπείρου στην Άρτα, στην Πρέβεζα και στα Ιωάννινα δεν θα γίνεται αποδεκτή.
Τα οικονομικά στοιχεία της προσφοράς τοποθετούνται, επί ποινή απορρίψεως, σε χωριστό σφραγισμένο φάκελο, επίσης μέσα στον κυρίως φάκελο.
Εφόσον από την προσφορά δεν προκύπτει με σαφήνεια η προσφερόμενη τιμή, η προσφορά απορρίπτεται ως απαράδεκτη, με απόφαση του αρμοδίου για την διοίκηση του φορέα οργάνου, ύστερα από γνωμοδότηση του αρμοδίου για την αξιολόγηση των προσφορών οργάνου. Οι προσφορές ισχύουν και δεσμεύουν τους προσφέροντες στο διαγωνισμό για εκατόν είκοσι (120) ημέρες από την επόμενη ημέρα της ημερομηνίας διενέργειας του διαγωνισμού. Προσφορά που θέτει όρο αναπροσαρμογής, απορρίπτεται ως απαράδεκτη. 

ΔΙΕΝΕΡΓΕΙΑ ΔΙΑΓΩΝΙΣΜΟΥ ΚΑΙ ΑΞΙΟΛΟΓΗΣΗ ΠΡΟΣΦΟΡΩΝ
Η αποσφράγιση των προσφορών γίνεται δημόσια ενώπιων της Επιτροπής Διενέργειας του Διαγωνισμού.
Η Επιτροπή Διενέργειας του Διαγωνισμού και Αξιολόγησης των προσφορών προβαίνει στη διαδικασία αποσφράγισης των προσφορών ως εξής: 
α)  Αποσφραγίζεται ο κυρίως φάκελος.
β) Αποσφραγίζονται οι φάκελοι των Δικαιολογητικών και της Τεχνικής Προσφοράς και μονογράφονται και σφραγίζονται οι Πρωτότυποι φάκελοι κατά φύλλο από όλα τα μέλη της Επιτροπής Διενέργειας.
γ) Ο φάκελος της οικονομικής προσφοράς θα αποσφραγισθεί μετά την τυπική αποδοχή της τεχνικής προσφοράς. Ο πρωτότυπος φάκελος θα μονογραφεί κατά φύλλο από όλα τα μέλη της Επιτροπής Διενέργειας. 
δ) Οι φάκελοι των οικονομικών προσφορών, για όσες τεχνικές προσφορές δεν κρίθηκαν αποδεκτές δεν αποσφραγίζονται αλλά επιστρέφονται.
Εφόσον διαπιστωθούν ισότιμες προσφορές, η Επιτροπή Διενέργειας του διαγωνισμού πραγματοποιεί επιτόπου κλήρωση για την ανάδειξη μειοδότη. Στην κλήρωση παρευρίσκονται όλοι οι προμηθευτές που πρόσφεραν ισότιμες προσφορές.
Για όλα τα παραπάνω η Επιτροπή Διενέργειας και Αξιολόγησης καταρτίζει πρακτικό, το οποίο παραδίδει στο Τμήμα Προμηθειών & Περιουσίας, εις διπλούν. Το πρακτικό προωθείται προς τη Συνέλευση του ΤΕΙ Ηπείρου για την κατακύρωση του τελικού αποτελέσματος του διαγωνισμού.
Η ανακοίνωση της κατακύρωσης στον ανάδοχο θα γίνει εγγράφως από το ΤΕΙ Ηπείρου. Στην ανακοίνωση της κατακύρωσης θα ορίζεται η προθεσμία, εντός της οποίας ο προμηθευτής θα πρέπει να προσέλθει για την υπογραφή της σύμβασης (άρθρο 23 του ΠΔ 118/2007).

ΔΙΑΡΚΕΙΑ ΣΥΜΒΑΣΗΣ
Η σύμβαση που θα υπογραφεί με τον ανάδοχο θα έχει διάρκεια έως 31-12-2016. Οι εφαρμογές  απολύμανσης - απεντόμωσης – μυοκτονίας θα είναι δύο για κάθε κτίριο των εγκαταστάσεων του ΤΕΙ Ηπείρου όπως περιγράφονται παραπάνω και θα πραγματοποιηθούν, η πρώτη τον Ιούνιο και η δεύτερη το Νοέμβριο, σε συνεννόηση με αρμόδιο υπάλληλο που θα ορίσει το Ίδρυμα. Μετά το τέλος των εφαρμογών θα παραδίδονται στην αρμόδιο επιτροπή παρακολούθησης των εργασιών:
	α) τα πιστοποιητικά απεντόμωσης – μυοκτονίας για κάθε κτίριο και
β) οι εκθέσεις που θα περιγράφουν τις εργασίες που πραγματοποιήθηκαν, τις καταναλώσεις τρωκτικοκτόνων, τον έλεγχο των εντομοπαγίδων, παγίδων για τα φίδια, καθώς επίσης τις παρατηρήσεις – προτάσεις για την αντιμετώπιση προβλημάτων.
Σε περίπτωση εμφάνισης έκτακτου προβλήματος, ο ανάδοχος, θα καλείται να το αντιμετωπίσει χωρίς την επιβάρυνση του ΤΕΙ Ηπείρου με επιπρόσθετο χρηματικό ποσό.
Το ΤΕΙ Ηπείρου διατηρεί το δικαίωμα να παρατείνει την ισχύ της σύμβασης για δώδεκα (12) μήνες από την κανονική λήξη, με τους ίδιους όρους και το ίδιο συμβατικό τίμημα, υπό την προϋπόθεση ότι δεν θα αντιλέξει ο συμβασιούχος προμηθευτής.

ΠΛΗΡΩΜΗ
Η πληρωμή του ανάδοχου θα γίνει τμηματικά σε δύο δόσεις. Η πρώτη δόση, που θα ανέρχεται στο 40% του συνολικού τιμήματος, θα καταβληθεί μετά την πρώτη εφαρμογή απολύμανσης – απεντόμωσης  - μυοκτονίας, με την έκδοση πρωτοκόλλου παραλαβής, με χρηματικό ένταλμα πληρωμής, κατόπιν προσκομίσεως των νόμιμων δικαιολογητικών. Η δεύτερη δόση, που θα ανέρχεται στο 60% του συνολικού τιμήματος, θα καταβληθεί μετά την δεύτερη εφαρμογή απολύμανσης – απεντόμωσης  - μυοκτονίας, με την έκδοση πρωτοκόλλου παραλαβής, με χρηματικό ένταλμα πληρωμής, κατόπιν προσκομίσεως των νόμιμων δικαιολογητικών.
Ο ανάδοχος επιβαρύνεται με όλες τις νόμιμες κρατήσεις συμπεριλαμβανομένων των προβλεπόμενων φόρων.

ΛΟΙΠΟΙ ΟΡΟΙ
Οι προσφορές θα υποβληθούν στην Ελληνική γλώσσα.
Η συμμετοχή στο διαγωνισμό, συνεπάγεται αυτόματα και την πλήρη και ανεπιφύλακτη αποδοχή από το διαγωνιζόμενο όλων των όρων της προκήρυξης, καθώς και των διατάξεων περί προμηθειών του Δημοσίου.
Η μέγιστη δαπάνη ανέρχεται στο ποσό των «3.900,00» ευρώ συμπεριλαμβανομένου του ΦΠΑ και θα βαρύνει τις πιστώσεις του τακτικού προϋπολογισμού του ΤΕΙ Ηπείρου του οικονομικού έτους 2016 και τον ΚΑΕ 0845. 
Οι ενδιαφερόμενοι μπορούν να παίρνουν περισσότερες πληροφορίες από το Τμήμα Προμηθειών & Περιουσίας του ΤΕΙ Ηπείρου (τηλ. 2681050005 ή τηλ. 2681050024). 
Η παρούσα προκήρυξη είναι αναρτημένη στην ιστοσελίδα του ΤΕΙ Ηπείρου www.teiep.gr (Ανακοινώσεις), στο ΚΗΜΔΗΣ και η περίληψη προκήρυξης στη ΔΙΑΥΓΕΙΑ.
Κάθε διαφορά που θα προκύπτει, μεταξύ του αναδόχου και του ΤΕΙ Ηπείρου από τη σύμβαση που θα υπογραφεί, θα επιλύεται από το αρμόδιο συλλογικό όργανο του ΤΕΙ Ηπείρου ή από τα Δικαστήρια Άρτας.

Εσωτερική Διανομή:			
1.	Τμήμα Διοικητικής Μέριμνας και Πρωτοκόλλου.
2.	Τμήμα Προμηθειών & Περιουσίας.
		Ο Πρόεδρος του ΤΕΙ Ηπείρου (*)	
			
		Ευριπίδης Γλαβάς
Καθηγητής	
	
(*) Η υπογραφή έχει τεθεί στο πρωτότυπο που τηρείται στο αρχείο του Ιδρύματος.